Lakshmiswar Sinha

Lakshmiswar SINHA (naskiĝis la 6-an de junio 1905 en Rarhisal, vilaĝo en la regiono Silheto, tiam en nordorienta Brita Hindio; nun en Bangladeŝo)<ref>loĝloko "Rarhisal" konfirmita per Recontextualizing Lakshmiswar Sinha" de Probal Daŝgupto el Language Problems and Language Planning (LPLP), volumo 34, n-ro 3, jan. 2010, paĝoj 259 ĝis 266</ref>Nomo de loko "Rarhisal" ankaŭ dokumentita en artikolo Lakshmiswar Sinha forpasis antaŭ 40 jaroj de aprilo 2017 en la retejo de La Ondo de Esperanto" (EOdE) - mortis la 22-an de aprilo 1977 en Ŝantiniketan, Barato) estis barata esperantisto, instruisto de pedagogiaj manlaboroj en Ŝantiniketan, Bengalio. Li estis disĉiplo kaj amiko de Rabindranath Tagore, kaj eble la plej konata azia esperantisto, se oni ne konsideras Japanujon. Li tradukis verkojn de Tagore en Esperanton kaj fondis la bengalan Esperanto-Instituton.

Sendita al Svedujo/Svedio en 1928-29 li studis la pedagogian slojdon. En 1928 dum restado en Stockholm li fariĝis esperantisto, faris ĉiujn ekzamenojn de SEI. Laŭ iniciato de Ernfrid Malmgren en septembro 1929 li komencis prelegvojaĝojn. En Svedujo li veturis pli ol 10 000 kilometrojn, faris pli ol 200 prelegojn antaŭ ĉirkaŭ 30 000 homoj, dufoje ankaŭ en radio.. En aŭtuno 1930 rondvojaĝo kaj prelegoj en Estonujo kaj Latvujo. Poste dum du monatoj da prelegvojaĝo en Pollando, 40 prelegoj en 22 urboj antaŭ ĉirkaŭ 8 000 p. En aŭgusto 1931 li devis reveturi en Hindujon, kie li laboris por Esperanto pere de artikoloj, iĝante ĉefa delegito de UEA.

En aŭtuno 1933 venis denove en Svedujon. En 1936 aperis lia interesa verko Hindo rigardas Svedlandon. Lia traduko de sep rakontoj de Tagore, Malsata ŝtono, en 1961, inaŭguris la konatan libro-serion de UEA Serio Oriento-Okcidento. La rakontoj "Malsata Ŝtono, Malespero, Nubo kaj Suno, La Gasto, La malsata rivero, Reveno de Khoka-babu, La Skeleto" estas elektitaj el novelaro de Tagore (, galpaguccha). La kolekton Sinha titolis laŭ unu el la rakontoj Malsata Ŝtono (, kṣudhita pāṣāṇa). Cetere en 1916 aperis anglalingva versio de la novelaro de Tagore The Hungry Stones and Other Stories ("La malsataj ŝtonoj kaj aliaj rakontoj") kun alia elekto de novelojThe Hungry Stones and Other Stories.

Rezulto de liaj multaj klopodoj starigi Esperanto-movadon en Barato estis la fondo de Bengala Esperanto-Instituto en 1963, kiam aperis ankaŭ lia bengallingva broŝuro Esperanto-movado. Eldona Societo Esperanto en 1966 publikigis en Svedujo la aŭtobiografian verkon de Sinha, Jaroj sur Tero. La lasta verko de Sinha aperis en 1974 - Facila Esperanta Lernolibro, en la bengala lingvo.

 Verkoj 
eta|Sinha kun Helmi Dresen, 1930.
 Sivaĝi originala historia drameto, 1928
 3 Bengalaj fabeloj  La dio, la malriĉulo kaj la mirindaj potoj; Fakiro kaj princo; Kio estas saĝo?; 1930 (tradukita ankaŭ en la svedan), ISBN 91-7303-111-9
 Kaj ĉio restas penso, sed ne faro, Pri interkompreno kaj homara frateco, Lakshmiswar Sinha, Stockholm: Eldona Societo Esperanto, 1930 (broŝuro 16-paĝa)
 Hindo rigardas Svedlandon, Lakshmiswar Sinha, antaŭparolo de Björn Collinder, Stockholm : Eld. Soc. Esperanto = Förlagsföreningen Esperanto, 1936 (en la arkivoj de CDELI), 200 p. : ill., portr. ; 22 cm RERO  : R003698615
 Tagore: Malsata ŝtono, Malmö : Eldona Societo Esperanto, Serio Oriento-Okcidento 1, 1961 (rakontoj tradukitaj el la bengala lingvo), (en la arkivoj  de CDELI) RERO  : R003147585
 Esperanto-movado 1963 (bengallingve)
 Jaroj sur tero, Malmö : Eldona Societo Esperanto, 1966 (aŭtobiografio), (en la arkivoj de CDELI) RERO  : R003789761
 Facila Esperanta lernolibro 1974 (bengallingve)

Recenzoj
Pri Tri Bengalaj FabelojPri Kaj ĉio restas penso sed ne faro.

 Bildaro 

 Notoj 

 Referencoj 

 Eksteraj ligiloj 

 artikolo Lakshmiswar Sinha forpasis antaŭ 40 jaroj de aprilo 2017 en la retejo de La Ondo de Esperanto
 Enciklopedio de Esperanto/S en sia originala formo en la Interreto
 Enciklopedio de Esperanto en elŝutebla versio (PDF).
 Lakshmiswar Sinha en "Originala literaturo Esperanta "
 Lakshmiswar Sinha ◊Malsata ŝtono /R.TAGORE
 Malsata ŝtono de Rabindranath Tagore  Recenzo de Michel Duc Goninaz
 Recontextualizing Lakshmiswar Sinha '' artikolo de Probal Dasgupta en LPLP, aperdato: Decembro 2010

Kategorio:Barataj esperantistoj